Antra Jankava

Antra Jankava šobrīd ir docente Jāzepa Vītola Latvijas Mūzikas akadēmijā (JVLMA). Vada gan *kamerdziedāšanas klasi*, gan ir *akadēmiskās dziedāšanas pasniedzēja* gan *Vokālās katedras studentiem*, gan *Vokālās pedagoģijas*, *Kordiriģēšanas* un *Mūzikas pedagģijas* studentiem. Docē arī *Vokālā darba metodikas, Akadēmiskās dziedāšanas pasniegšanas metodikas, Vokālās kamermūzikas literatūras, Inovācijas operdziedāšanas metodikā* kursus.

Ir JVLMA docētāja no 2009.gada.

Starp Antras Jankavas vokālās un kamerdziedāšanas klases daudzajiem absolventiem spožākie: Annija Kristiāna Ādamsone (RDKS 2017, JVLMA Bakalaurs 2021), Gundars Dziļums ( JVLMA Maģistrs 2013), Tīna Gelnere (JVLMA Maģistrs 2023), Mārīte Junita Apsīte (solo dziedāšana 2019), Rūta Olekša (solo dziedāšana 2020), Samanta Bernāte-Dzene (2021), Aija Dimza, Lāsma Kuplā (2015) un citi.

Dzimusi 1964.gada 21.februārī, Priekulē

Absolvējusi Priekules bērnu mūzikas skolas vijoles klasi.

No 1979.-1983.gadam mācās solo dziedāšanu Em.Melngaiļa Liepājas Mūzikas vidusskolā Allas Kovaļovas-Šulmanes klasē.

No 1983.-1989.gadam mācās JVLMA vokālajā nodaļā, docents Ludmilas Braunas klasē.

No 1984.gada dzied LNO korī.

Antra Jankava (Bigača) no 1989.- 2009.gadam ir Latvijas nacionālās operas un baleta soliste.

Ievērojamākās lomas: Ansītis, Kerubīno, Bradamante, Suzuki, Olga, Enģelis, Fenēna, Adaldžīza, Karmena, Dorabella. Par Dorabellas lomu nominēta *Spēlmaņu nakts* balvai.

Iestudējusi daudz kamermūzikas programmas un sniegusi solo koncertus gan ar latviešu klasisko un mūsdienu komponistu, gan arī ar ārzemju komponistu mūziku.

Piedalījusies neskaitāmos izvērstas formas vokāli instrumentālu skaņdarbu atskaņojumos gan ar Latvijas, gan kaimiņvalstu – Igaunijas, Lietuvas, Polijas un Krievijas orķestriem.

Par Judītes lomas atveidojumu Bēlas Bartoka operā “Hercoga Zilbārža pils” un kamermūzikas programmām Antra Bigača saņēmusi *Latvijas Lielo mūzikas* balvu 1995, 2008.gadā saņēmusi *Latviešu mūzikas balvu*.

Antra Bigača piedalījusies daudzos radio fondu un kompaktdisku ieskaņojumos. Kopā ar Latvijas Nacionālās operas orķestri 2002.gadā un kopā ar pianistu Venti Zilbertu 2008.gadā ieskaņoti solodiski.

No 2011.- 2022.gadam Antra Jankava ir *Rīgas Doma kora skolas* Vokālās nodaļas vadītāja.

No 2009.-2022.gadam vada *Latvijas dziedāšanas skolotāju asociāciju*.

No 2010.-2016.gadam ir *European Voice Teachers Association* valdes locekle

Bijusi regulāra Starptautisko Latvijas jauno mūziķu meistarkursu pasniedzēja no 1998.gada.

Saziņai:

+37129486111, antra.jankava@jvlma.lv